google/wiki40b huggingface dataset:
Fylkesvei 2402

Fylkesvei 2402 går mellom Dybdalsbakken og Åndalen i Gjøvik kommune. Veien er 4,3 km lang.
Frem til 2019 hadde veien betegnelsen Fv150.
Cellofan

Cellofan er en tynn gjennomsiktig, plastlignende folie lagd av regenerert cellulose. Folien har lav permeabilitet for luft, oljer og bakterier, noe som gjør den anvendelig i mange forpakningsformål. Den er 100 % bionedbrytbar.

Anvendelse

Cellofan anvendes mye til forpakninger. Særlig egnet til matvarer siden permeabiliteten er lav. Det anvendes i tape. Anvendes som et slippmiddel under produksjon av glassfiber og gummi, som halvgjennomtrenglig membran i enkelte typer batterier.
Bruken av cellofan har gått ned siden 1960-årene, på grunn av at plastprodukter har overtatt applikasjonene. Siden det er 100 % biodegraderbart har det fått økt popularitet i matvareforpakninger.

Historie

Cellofan ble oppfunnet av den sveitsiske kjemikeren Jacques E. Brandenberger da han var ansatt i en restaurant. I 1900 ble han inspirert av vinsøl på en duk og fant ut at han skulle lage en duk som var væskeavstøtende i stedet for absorberende. Etter litt prøving med viskose­beleggninger på tøy kom han frem til cellofan. Det tok enda ti år innen han hadde perfeksjonert cellofanfilmen. I 1912 konstruerte han en maskin for fremstillingen og kalte produktet «Cellophane» fra cellulose og diaphane (gjennomsiktig). Året etter ble produksjonen industrialisert.
Proselytt

En proselytt (gresk: «en som har ankommet») er innenfor nytestamentlige studier brukt om ikke-jøder som gikk over til jødedommen, og dermed forpliktet seg til å overholde den jødiske loven.
Ordet forekommer noen ganger i Bibelen: 
I Apostlenes gjerninger 2,11 som: «jøder og proselytter, kretere og arabere – og vi hører dem tale om Guds storverk på våre egne tungemål!», I Apostlenes gjerninger 6,5 som: «Dette forslaget ble tatt godt imot av hele forsamlingen. Og de valgte Stefanus, en mann fylt av tro og Hellig Ånd, og Filip, Prokoros, Nikanor, Timon, Parmenas og Nikolaus, en proselytt fra Antiokia.» I Apostlenes gjerninger 13,43 som: «Og da forsamlingen løste seg opp, var det mange som fulgte dem, både jøder og gudfryktige proselytter. Paulus og Barnabas talte med dem og la dem på hjertet at de måtte holde fast ved Guds nåde.»
I Matteusevangeliet 23,15 som: «Ve dere, skriftlærde og fariseere, dere hyklere! Dere drar land og strand rundt for å vinne en eneste proselytt, og når dere lykkes, gjør dere ham til en som fortjener helvete dobbelt så mye som dere selv.»
Einsteins feltligning

Einsteins feltligninger (EFL) er et sett med ti ligninger, redusert fra seksten grunnet symmetri, i Einsteins generelle relativitetsteori som er en teori for gravitasjon. Denne teorien beskriver gravitasjon som en krumning av tidrommet som følge av masse og energi. EFL uttrykker proporsjonalitetsforholdet mellom disse egenskapene. Ligningene ble først publisert i 1915.
Brede Hangeland

Viking

Hangeland har tidligere spilt for Viking, og han debuterte for laget i 2001, etter å tidligere ha spilt for byrivalen FK Vidar. Han ble cupmester med Viking i debutsesongen. I 2004 mistet han store deler av sesongen på grunn av skade, men var tilbake for fullt og hadde en svært god 2005-sesong.

København

I januar 2006 signerte han for FC København. Sommeren 2007 ble det kjent at flere klubber i Premier League var interessert i å kjøpe ham, deriblant klubbene Manchester City, Newcastle og Aston Villa. I tillegg skal flere tyske toppklubber ha meldt sin interesse for stopperkjempen.

Fulham

I januar 2008 ble det kjent at han var klar for Fulham FC og sin tidligere trener i Viking, Roy Hodgson, for en antatt overgangssum på 40 millioner kroner. Han spilte 15 seriekamper og bidro til at Fulham til slutt berget plassen i Premier League med et nødskrik, med bedre målforskjell enn Reading som rykket ned. Fulham lå fem poeng bak, med tre kamper igjen, men tre strake seire gjorde at de klarte det.
Den 23. august 2008 skåret han sitt første seriemål i hjemmekampen mot Arsenal, da han dyttet inn ballen med knottene på en corner etter 21 minutter og 15 sekunder . Det ble også seiersmålet i kampen. I desember 2008 ble han koblet til en overgang til klubber som Arsenal, Liverpool, Real Madrid og Tottenham. I mars 2009 plasserte den britiske avisen Daily Mail Hangeland på 24.-plass blant Premier Leagues beste spillere sesongen 2008-2009.

Crystal Palace

Den 24. juli 2014 meldte han overgang til Crystal Palace FC, hvor han skrev under på en ettårskontrakt. Han scorte i sin debutkamp borte mot Arsenal FC den 16. august 2014, sin første scoring på tre sesonger i en kamp som endte 2–1.

Landslagsspill

Høsten 2005 spilte han seg inn som førstevalg på stopperplass på det norske fotballandslaget. Han har spilt 82 A-landskamper for Norge (per 23. februar 2013). Landslagssjef Åge Hareide annonserte 12. august 2008 at Brede Hangeland tok over for Martin Andresen som landslagskaptein. Han scoret sitt første landslagsmål i en EM – kvalifiseringskamp mot Island 3. september 2010.
Ivar Rooth

Bakgrunn

Ivar Rooth var sønn av direktør Otto Rooth og dennes hustru Ellen, født Hertzman. Ivar Rooth studerte ved Uppsala universitet, der han 1911 tok en jur.cand.

Karriere

Rooth ble ansatt som biträdande ombudsman i Handelsbanken i 1914, der han raskt avanserte. I 1921 blev han ordfører i Stockholms taxeringsnämnd.
I 1929 tok han over Riksbanken og var i den stillingen til 1948 - en periode disse årene var han også fullmektig i Postsparbanken (1944-48). Dessuten var han direktør for Den internasjonale oppgjørsbanken i Basel fra 1931-1933 og 1937-1949. I 1948 trådte Rooth tilbake fra ledelsen av Riksbanken i protest mot nullrentepolitikken.
I 1951 ledet han en delegasjon til Irak for Den internasjonale bank for gjenoppbygging og utvikling.
I 1951 ble han president for Det internasjonale pengefondet (IMF). I sin første tale til medlemslandene som IMF-leder, 11. september 1951, sa Rooth at Fondet «gikk inn for fjering eller modifisering av vekslingsretriksjoner og andre diskriminatoriske tiltak» for å underlette en friere flyt av internasjonal handel og betalinger. Denne generelle politikk ble så implementert av IMFs bruk av sine ressuraer. Dette inisierte IMFs policy med trekk i porsjoner (tranches). I 1952 ble det initiert, i pakt med de opprinnelige Articles of Agreement, fem år etter at IMF innledet finansielle operasjoner, årlige konsultasjoner under Art. XIV med medlemmer som hadde veksklingsrestriksjoner. IMF introduserte set generelt rammeverg for Stand-by Arrangements, og kriteriene for slike ble standardiserte. Rooths periode som Managing Director for IMF utløp  27. april 1956, men han aksepterte et ønske fra eksekutivstyret om å fortsette frem til 3. oktober 1956.
Han satt også i FNs pensjonsfondsråd fra 1951 til 1961. Fra 1960 til 1962 ledet han Sentralbanken i Kuwait.
Han avsluttet sin yrkesaktive karriere i 1962, og bodde fra da av på Lidingö.

Familie

Ivar Rooth giftet seg 1931 med Ingrid Söderlind (1899–1996). Datteren Ellen, født 1937, giftet seg i 1961 med juristen Johan Lind. Sønnen Gösta Rooth (1918-2008) var lege og pioner innen feltet perinatal medisin. Sønnen Lars Rooth (1921-2012) konverterte til katolisismen og ble prest i jesuittordenen og var ansvarlig for Vatikanradioens skandinaviske sendinger.
Ivar Rooth er begravd på Norra begravningsplatsen utenför Stockholm.
Vest-Norsk Plateselskap

Vest-Norsk Plateselskap er et norsk klassisk plateselskap som siden starten i 1983 har utgitt musikk med kjente norske utøvere som eksempelvis Leif Ove Andsnes, Jiří Hlinka og Aage Kvalbein.
Vest-Falkland

Demografi

Øya har få fastboende, spredt på flere små bosetninger langs kysten. Folketallet sank fra 265 i 1986 til 127 i 2006. De største bosetningene er Port Howard og Fox Bay på østkysten og Hill Cove innenfor Saunders Island på nordkysten. Sauehold er den viktigste næringen på øya, men turistnæringen er økende og kan bidra til å stabilisere eller øke antallet fastboende.
En fergeforbindelse mellom de to hovedøyene ble opprettet i november 2008, der MS «Concordia Bay» frakter passasjerer, biler og gods på strekningen Port Howard–New Haven.

Geografi

Vestkysten av Vest-Falkland har i likhet med mange av de andre øyene i øygruppen en innskåret kyst full av bukter og fjorder, med loddrette klipper på over 500 meter. En rekke øyer, mange med et rikt fugleliv, ligger vest og nord for Vest-Falkland, blant andre Weddell Island, Beaver Island, New Island, West Point Island, Carcass Island, Saunders Island, Keppel Island, Pebble Island og Jason Islands.
Terrenget er kupert og hever seg mot øst, der fjellkjeden Hornby Hills strekker seg parallelt med Falklandssundet. Nyere undersøkelser har vist at Mount Adam med sine 700 moh. er det høyeste fjellet på øya; tidligere var Mount Robinson med sin 695 moh. ansett for å være høyest.

Fauna

Vest-Falkland har et rikt fugleliv, blant annet med arter som klippehopperpingvin, bøylepingvin og knoppskarv. En rekke av øyene utenfor Vest-Falkland er utpekt til Important Bird Areas (viktige fugleområder), mens på selve Vest-Falkland er det kun Hope Harbour i nordvest, innenfor West Point Island, som har denne statusen. Dette er det eneste stedet på hovedøyene med forekomst av den sterkt truede arten svartbrynalbatross. Stedet har også to store kolonier av bøylepingviner.
Elefantsel trekker op på strendene på vestkysten. Sjøørret går opp i flere av elvene på Vest Falkland, blant annet i Warrah River, oppkalt etter den utryddete falklandsulven (Warrah).

Historie

Kaptein John Strong ombord i «Welfare» foretok den første dokumenterte ilandstigningen på Vest-Falkland den 29. januar 1690 i nærheten av Port Howard ved Falklandssundet. Det skulle imidlertid gå lang tid før det ble noen fast bosetning på øya, Falklandsøyenes eldste bosetninger ble etablert på Øst-Falkland og enkelte av de mindre øyene i vest. I 1867 var det ingen fast bosetning på øya, og myndighetene tilbød derfor leie av beitemark på gunstige vilkår. Året etter var alt dette arealet blitt bygslet.
Under Falklandskrigen i 1982 ble Fox Bay, Port Howard og Pebble Island okkupert av argentinske styrker og var utsatt for luftangrep og bombing fra britene.
Håvard Lothe Band

Historie

Frontfigur Håvard Lothe Lauritsen stiftet band høsten 2007, etter å ha spilt med ulike musikere frem til sitt debutalbum, «Live In Concert», 3. september 2007. Med det nye bandet gav han ut sitt andre album, «Dorian Grey» 31. august 2009. Før lanseringsturneen i Norge var Håvard og bandet i Kina og spilte for 40 000 mennesker under 11th Asia Arts Festival. 
Singelen «Oceans Between» fra «Dorian Grey» har vunnet flere priser, bl.a. Luttprisen 2009 - Årets artist i Sogn og Fjordane og Fylkestoppen 2009 i Sogn og Fjordane.
Bandet deltok i delfinalen i Florø under Melodi Grand Prix 2012, med singelen «The Greatest Day», lisensiert på Universal.
Maculileiopus

Utseende

Middelsstore, avlange, brunlige trebukker. Antennene er tynne og noe lengre enn kroppen. Pronotum er rundet uten tenner på sidene. Dekkvingene er nesten jevnbrede, med brunsvarte flekker, beina er forholdsvis lange.

Levevis

Larvene lever i død ved.

Utbredelse

Slekten er utbredt på Sumatra, Borneo og Java.
Den lille soldat

Utgivelse

Filmen ble forbudt i Frankrike og ikke tillatt utgitt før januar 1963 på grunn av torturscener. Dette var Godards andre spillefilm som regissør etter hans debutfilm Til siste åndedrag, men var hans femte til å bli lansert på kino.
Aktuell Rapport

Aktuell Rapport er et norsk pornoblad som blir gitt ut av NAE Norway. Bladet ble lansert av Leif Aage Hagen, og ble første gang utgitt i 1976, fra forlaget Nordic Blue Publishing, med navnet Rapport 76. I 1977 endret tidsskriftet navn til Aktuell Rapport. Fra 1978 ble bladet også gitt ut i Sverige. Den skandinaviske forlagssjefen er Lau Larsen.
Bladet inneholder det de omtaler som tøffe reportasjer og sexy damer. I juli 2013 ble det lagt ut en melding fra redaksjonen på Aktuell Rapports nettside om at denne foreløpig ikke ville bli oppdatert, men at bladene ville fortsette å komme ut. Bladet hadde et opplag på 25 000 i 2007.
Fylkesvei 149 (Rogaland)

Fylkesvei 149 (Fv149) i Rogaland gikk mellom Tjemsland og Elgane i Hå kommune. Veien var 3,4 km lang.
2019 ble veien del av fylkesvei 4356.
Joffrey Pollet-Villard

Karriere

Pollet-Villard fikk sin X Games-debut med en 5.-plass i Vinter-X Games Aspen 2013, og fulgte opp med en 7.-plass i Vinter-X Games Europa 2013.
22. januar 2015 tok han sølv i halfpipe under VM i freestyle 2015 i Kreischberg.
Under X Games Oslo 2016 klarte han ikke å kvalifisere seg til SuperPipe-finalen, og endte på en 14.-plass.
Ulsrud hageby

Ulsrud hageby er en hageby på Ulsrud i Oslo. Den ble bygget ut like etter andre verdenskrig, og består av 20 småhus med totalt 40 leiligheter. De fleste husene ligger i veien Ulsrudfaret, mens noen ligger i Ulsrudveien. Hagebyen ble bygget i 1948.
Ulsrud hageby var opprinnelig tiltenkt jødiske flyktninger. For å unngå et «gettopreg» ble imidlertid halvparten av leilighetene tildelt norske familier. Ulsrud hageby fikk likevel kallenavnet «jødebyen» eller «jødekolonien». Et annet kallenavn på hagebyen var «Svenskebyen», da alle husene var svenskproduserte.
EM i skiskyting 2016

Norske utøvere

15. februar tok Norges Skiskytterforbund ut den endelige EM-troppen som besto av fire kvinner og seks menn.
Susanna Mälkki

Karriere

Susanna Mälkki utdannet seg først som cellist men valgte etter hvert også å studere dirigering. Hun tok dirigentstudiet ved Sibelius-Akademiet i Helsingfors der hun hadde Jorma Panula, Eri Klas og Leif Segerstam som lærere. Før hun tok spranget over i en dirigentkarriere arbeidet hun først som solocellist i Göteborgs Symfoniker i noen år (1995 til 1998). Fra 2002 til 2005 var hun sjefdirigent for Stavanger Symfoniorkester og fra 2006 til 2013 ledet hun Paris-baserte Ensemble intercontemporain. I denne perioden arbeidet Mälkki mye med samtidsmusikk, og hun uroppførte komposisjoner av en rekke komponister. Hun arbeidet også med musikkteater og dirigerte verker av bl.a. Kaija Saariaho og Morton Feldman.
Etter at Mälkki forlot Ensemble intercontemporain i 2013 gikk hun over i en stilling som første gjestedirigent for Gulbenkian-orkesteret i Lisboa. I september 2014 ble hun som første kvinne utnevnt til sjefdirigent for Helsingfors Filharmoniske Orkester fra og med 2016. I 2016 debuterte hun også på Metropolitan Opera i New York, der hun dirigerte Kaija Saariahos opera L'amour de loin.
Mälkki har hatt engasjementer som gjestedirigent for mange av verdens ledende orkestre, bl.a. Berliner Philharmoniker, Münchener Philharmoniker, BBC Philharmonic Orchestra, BBC Scottish Symphony Orchestra, Concertgebouw orchestra Amsterdam, Orchestre philharmonique de Radio France og Boston Symphony Orchestra. Sammen med Ensemble intercontemporain har hun gjort en rekke plateinnspillinger av samtidsmusikk av bl.a. Michael Jarrell, Philippe Manoury, Yann Robin, Pierre Jodlowski og Bruno Mantovani. Hun har også gjort to platespillinger med Stavanger Symfoniorkester på BIS Records: en innspilling med verker av Arvid Kleven og en innspilling med verker av den finske komponisten Uljas Pulkkis.
Tappesia

Utbredelse

Arten er utbredt i Australia.
Cap Fréhel

Cap Fréhel er en halvøy i Côtes-d'Armor, nord i Bretagne i Frankrike, som strekker seg ut fra Côte d'Émeraude og ut i Golfe de Saint-Malo. Det ligger ingen byer eller landsbyer på halvøyen, men mellom annet to fyr. Det ene er fra 1600-tallet, og det andre fra 1950. Neset ligger 8,5 km fra byen Fréhel.
Halvøya er omringet av klipper, slik at det er vanskelig å nå den fra sjøen. Hele terrenget er dekket av lyngheier og myrområde, slik at det er vanskelig å bygge noe her.
Mon Schjelderup

Familie

Mon Schjelderup var datter av Christian Bernhard Koren Schjelderup (1819–89) og Anne Sofie Preus Berg (1831–98). Faren var av slekten Schjelderup og var kaptein ved Fredriksten festning, moren hadde lært pianospillet hos Halfdan Kierulf (1815–1868), og blant søskenbarnene var komponisten Gerhard Schjelderup (1859–1933) og maleren Leis Schjelderup (1856–1933).

Liv og virke

Schjelderup var i oppveksten elev av Fredrik August Reissiger. 14 år gammel kom hun til Kristiania og ble elev av pianisten Agathe Backer Grøndahl. Fra 1888 studerte Schjelderup ved musikkhøgskolen i Berlin, før hun i likhet med sitt søskenbarn  Gerhard Schjelderup (1859–1933), gikk over til å lære komposisjon hos Jules Massenet (1842–1912) ved konservatoriet i Paris. 
Schjelderups offentlige debut som komponist og konsertpianist fant sted 17. november 1894 i Gamle Logens store sal i Kristiania. Her fremførte hun blant annet verker av Robert Schumann og Max Bruch, i tillegg til sitt eget forspill til Vildanden av Henrik Ibsen. Hun høstet blandede kritikker for debuten, men gjorde større lykke med sine tre påfølgende konserter.
I 1896 vendte hun tilbake til Massenet og Paris, hvor kun komponerte og fikk oppført en sonate. Deretter vendte hun igjen hjem til Kristiania. I perioden 1898-1905 komponerte hun et trettitalls sanger og flere klaverstykker, og noen av disse ble tatt opp i samtidige artisters konsertrepertoarer.
Fra 1899 til 1904 underviste hun ved Musikkonservatoriet i Oslo. Schjelderup slet imidlertid periodevis med en sinnslidelse, og denne meldte seg for fullt omrking 1905, slik at hun etter dette var arbeidsudyktig.

Kilder

Dahm, Cecilie (1987). Kvinner komponerer. Oslo: Solum. ISBN 8256004851.
Svensk mesterskap i langrenn 2019

Svensk mesterskap i langrenn 2019 ble arrangert i Sundsvall fra 31. januar til 3. februar i forbindelse med SM-veckan, men 30/50 km ble arrangert som et eget løp 30. mars 2019 i Gällivare. Sprintstafettene ble arrangert 11. april i forbindelse med Fjälltopphelgen 2019.
Silvermines

Gruvedrift

Den eldste dokumentasjonen av gruvedrift i distriktet er fra 1289, men var da av kortvarig eksisens. Gruvedrift ble gjenopptatt på 1600-tallet og fortsatte uten avbrudd fram til 1874 da den ikke ble funnet drivverdig lengre. Den ble gjenopptatt i 1949 og kort tid etter ble det oppdaget førsteklasses forekomster av barytt funnet og drevet som dagbrudd fra 1963 av Magcobar (Ireland) Ltd. Barytt er det viktigste råstoffet for framstilling av andre bariumsambindinger. Det har store bruksområde ved produksjon av hvite farger og blir brukt blant annet som fyllstoff i papir og appretur i tekstilindustrien. Deretter ble det oppdaget malm bestående av 11 prosent bly og sink oppdaget. Dette ble utvunnet i undergrunnen fra 1968 og fram til 1982 av Mogul of Ireland Ltd.
Magcobar-gruven ble stengt i september 1992, og dens omfattende hauger av utgravet masse dominerer landskapet og synbart på flere kilometers avstand. Mogul-gruven ble berømt for dens mange fine mineralarter som den frambrakte, særskilt mineralmalm av blyglans og sinkblende (sfaleritt).
Gruvedrift har vært omtalt i irsk media i forbindelse med at vannforsyningen til landsbyen har blitt truet av forurensing fra slagg fra gruvedriften.
Nabovinkler

Nabovinkler er to vinkler som har samme toppunkt og et vinkelben felles. Til sammen utgjør de 180º, det vil si at de er supplementvinkler.

Kilder

Nabovinkler i Store norske leksikon
Ringvirkning

Ringvirkninger er i alminnelighet virkninger som brer seg i stadig videre kretser, som ringer i vann.
I samfunnsøkonomi er ringvirkninger (engelsk: wider economic impacts) en term som blir brukt i forbindelse med nytte-kostnadsanalyse. I en nytte-kostnadsanalyse beregner man nytte og kostnader i de markedene som blir direkte berørt av et tiltak. Ved en veiutbygging ser man for eksempel på hvilken nytte trafikantene har av tiltaket. En veiutbygging kan imidlertid føre til effekter også i andre markeder, for eksempel at arbeidsmarkedet blir utvidet. Slike effekter kalles ringvirkninger.
Konstantin Sjabanov

Karriere som junior

Sjabanov ble juniorverdensmester på 110 meter hekk i 2008, da han vant gull ved junior-VM i friidrett 2008 i Bydgoszcz i Polen, foran Booker Nunley og Keiron Stewart. Han løp på 13,27, årsbeste i verden for juniorer. 
Året etter deltok han ved U23-EMi friidrett 2009. Her løp han på 13,87 i sitt kvalifiseringsheat, og kom på femteplass i dette heatet, og nådde ikke finalen. Artur Noga vant denne øvelsen.

Karriere som senior

I mars 2009 deltok han ved EM innendørs i Torino i Italia, men han ble ikke kvalifisert til semifinalen. Han hadde den 17. beste tiden totalt i kvalifiseringsheatene. Også ved EM i friidrett 2010 i Barcelona ble han slått ut i kvalifiseringsheatet, med tiden 13,73, som holdt til femteplass i sitt kvalifiseringsheat. 
Ved EM i friidrett innendørs 2011 i Paris kvalifiserte han seg til finalen på 60 meter hekk, der han endte på femteplass med tiden 7,61. Også ved VM i friidrett innendørs 2012 nådde han finalen på 60 meter hekk, og kom på femteplass med tiden 7,60.
Big Chief Jazzband

Big Chief Jazzband (etablert 1. februar 1952 i Oslo) er et norsk jazzorkester, kjent for flere innspillinger i en Dixieland-stil, inspirert av den kontinentale «revival» som oppstod på 1950-tallet.  
Besetning de første årene var 
Eivind Solberg trompet,
Bjørn Pedersen bass,
Per Lund (artist) banjo,
Svein Sundby klarinett,
Egil Fjelddahl/Einar Helgeby piano,
Øystein Lund trommer,
Gerhard Aspheim orkesterleder og trombone (-1978). I tidsrommet 1953 - 1963 var Gustav Kramer med på klarinett.
De antok kjenningsmelodien Big Chiefs battle axe (1952), spilte på deres egen Big Chief Jazzklubb (1953–65), før de ble fast husband og drivkraft bak  Metropol Jazz Club (1960–65), i en tid da orkesteret også tok initiativ til NM i amatørjazz (1954–64).  De flyttet til Down Town Key Club (1965–86).
Orkesteret har vært et av landets mest populære jazz-orkester og benyttet som bursdagsgave fra Harald til Sonja (1982, 1997) og vice versa (1987), samt til Kongeparets feiring av sølvbryllup (1993).  Orkesterets 40-årsjubileum ble sendt over det ganske land (NRK, 1992).  Flere Nobels fredspris-seremonier har hatt deres musikkbidrag.
Inntil deres død var Solberg (1933–2008) og Pedersen (1935–2007) sentrale, i tillegg 
til nyere medlemmer av besetningen som
Harald Bergersen klarinett og saxofon,
Ole Reitan trombone (1978–),
Arild Berger piano, og
Olav Gustafsson trommer.
Andre medvirkende var Karl Otto Hoff trommer (1963–1994), Peter Strohkorb klarinett og Terje Larsen klarinett (1964–1992).
Du pappa…

Handling

15 år gamle LP stikker en vakker sommerdag av med en seilbåt og treffer tyveåringen Line, som han blir forelsket i. Men friheten sammen med Line varer ikke lenge. LP er i ferd med å bli voksen og ønsker å være uavhengig av foreldrene sine, men blir snart innhentet av en viss pappa som vil ha et ord med i laget. Filmen handler om det vanskelige forholdet mellom far og sønn, og om sterke følelser mellom mennesker. Den utspiller seg hovedsakelig i en liten seilbåt, med Oslofjorden som en tilsynelatende uskyldig og fredelig ramme.
Aurvågen (Svalbard)

Aurvågen er en 2,5 km bred bukt øst i Van Mijenfjorden og dannes av deltaet til Bromellelva som har bygget opp Bromellodden. På vestsiden er avgrensningen Collinderodden. Bukta ligger nord i Nathorst Land på Spitsbergen, Svalbard.
Bromellelva renner gjennom Bromelldalen fra Kvitskarvbreen, og fjellsidene utover det flate elvedeltaet er bratte med Hisingerfjellet (1076 m).
Andronovokulturen

Andronovokulturen er en gruppering av lignende lokale bronsealderkulturer som blomstret en gang i tiden 2000–900 f.Kr. i vestlige Sibir og den asiatiske delen av den eurasiske steppe. En bedre betegnelse enn kulturgruppe er å karakterisere den som et arkeologisk kompleks eller arkeologisk horisont. Den hadde sitt tyngdepunkt ved de sørlige Uralfjellene og i Sør-Sibir, med utløpere til Kaspihavet og Svartehavet i vest og sørover inn i Sentral-Asia. De fleste forskere knytter andronovohorisonten med tidlige indoiranske språk, skjønt det kan ha overlappet de tidlige uralisktalende områdene ved dens nordlige utkant.
Man kjenner mange boplasser og over 100 gravfelt med runde og firkantete steinsettinger. Kulturen er kjent for sine geometriske ornamentering på keramikken, som kom til å påvirke keramikken i det nordlige Skandinavia og Finland.
Økonomien var pastoral, basert på hester og kveg, men også sauer og geiter, og med tydelige spor etter et visst jordbruk.